ઓડિટર દ્વારા ઓડિટ રિપોર્ટમાં જણાવાયું કે નવસારી મફતલાલ ડેનિમ વિભાગના મેનેજર દિનેશ રઘુવનદયાલ ત્રિપાઠી (હાલ રહે. અમદાવાદ, મૂળ રહે. સાહપુરા, ભોપાલ), આસિસ્ટન્ટ મેનેજર મટિરિયલ ડેનિમ વિભાગના આકાશ જૈન તથા મેસર્સ નારસિંગ મલ્ટ્રીટ્રેડ પ્રા. લિ. અમદાવાદના જ્યોતિ દિનેશ ત્રિપાઠી (કે જે મેનેજર દિનેશ ત્રિપાઠીના પત્ની થાય છે) મળી નવસારી મફતલાલ યુનિટમાં ગેરરીતિ કરી છે, જેમાં મનેજર દિનેશ ત્રિપાઠીએ મફતલાલ નવસારી કંપનીમાં તા. 13 એપ્રિલ 15થી વાઈસ પ્રેસિડેન્ટ ઓપરેશન ડેનિમ તરીકે નોકરી જોઈન્ટ કરી હતી. તેમને કંપનીના મુખ્ય ઓફિસના બોર્ડ ઓફ ડિરેકટર તરફથી કંપનીના કામકાજને લગતા મટિરિયલ્સ, પરચેસ, કોન્ટ્રાકટ મંજૂર કરવાના નાણાં આપવાના તથા બીજા પાવરો આપવામાં આવ્યા હતા. જેનો ગેરકાયદેસર રીતે ઉપયોગ કરી દિનેશ ત્રિપાઠીએ કંપની સાથે નાણાંકીય વ્યવહાર પણ ગેરરીતિ આચરેલી હોવાનું જણાયું હતું. બાબતો કંપનીના ધ્યાન ઉપર આવતા આકાશ જૈનને તો તા. 17 માર્ચ 2017ના રોજ નોકરીમાંથી સસ્પેન્ડ અને તા. 29 માર્ચ 17ના રોજ નોકરીમાંથી ડિસમીસ કરાયો હતો. ગેરરીતિનો પર્દાફાશ થતા અને તેની જાણ થતા મેનેજર દિનેશ ત્રિપાઠીએ તો કંપનીમાંથી રાજીનામુ આપી દીધુ હતું. વધુમાં ત્રિપાઠીએ ગેરરીતિ બાબતે સ્પષ્ટતા કરવા વારંવાર જણાવેલ હોવા છતાં કોઈ જવાબ આપેલ નથી કે કંપનીમાં આવ્યા નથી.